
Loa andmine riigihanke „Sõiduauto liising” korraldamiseks 
1.  Asjaolud ja menetlemise käik

Käesoleval ajal Narva Linnavalitsuse Kultuuriosakond vastavuses kehtiva liisingulepinguga kasutab sõiduautot Peugeot Boxer Combi (väljalaskeaasta 2002, reg. nr. 295 MDI). Antud leping oli sõlmitud Narva Linna Haridusameti poolt kuni liitumist Narva Linnavalitsuse Kultuuriosakonnaga. Sõiduauto on kasutusel peaaegu 5 aastat, mille tulemusena tekkis olukord, et liisingumaksete juurde lisandusid jooksvad kulud auto remontimiseks. Seoses sellega on otstarbekam uue auto soetamine, kuna kulud selle auto ülalpidamiseks pidevalt suurenevad. Autot kasutatakse väga aktiivselt nii linnaasutuste (koolid, koolieelsed lasteasutused, huvialakoolid jt), kui ka Narva Linnavalitsuse Kultuuriosakonna poolt oma tegevuse teostamiseks. Seetõttu auto heas töökorras olek on hädavajalik.  
2.  Õiguslikud alused

Vastavalt Kohaliku omavalitsuse korralduse seaduse § 22 lõike 1 punktile 8 volikogu ainupädevusse kuulub varaliste kohustuste võtmise küsimuste otsustamine. Sõiduauto liisingulepingu alusel tehtavad maksed toimuvad väljaspool 2007. eelarveaastat, ja seetõttu järgmiste eelarveaastate liisingumaksed tähendavad tulevaste majandusperioodide varaliste kohustuste võtmist ning selleks on vajalik volikogu otsus.
3.  Otsus
3.1 Lubada Narva Linnavalitsuse Kultuuriosakonnal korraldada riigihanget „Sõiduauto liising” ning sõlmida vastav hankeleping.

3.2 Narva Linnavalitsusel näha ette järgmiste aastate eelarvete eelnõude koostamisel hankelepingus ettenähtud liisingu maksed.

4.  Rakendussätted

4.1  Otsus jõustub seadusega ettenähtud korras.

4.2  Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest. 

Narva Linnavolikogu otsuse „Loa andmine riigihanke

„Sõiduauto liising” korraldamiseks” eelnõu esitamine
Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse Kultuuriosakonna juhatajat Viktoria Lutust antud küsimust ette kandma Narva Linnavolikogu istungil.

